stanford-oval/wikipedia huggingface dataset:
אברהם זוכמן
קריירה

זוכמן החל לשחק כנער בקבוצות הכדורעף והכדורסל של אגודת הספורט הדתי אליצור. כשהיה זוכמן בן 16 פנה אליו מאמן נבחרת הנוער בכדורסל, רלף קליין, והציע לו להצטרף למשחקה של הנבחרת באליפות אירופה, תוך שהוא מבהיר לו שיהיה חייב להשתתף בכל המשחקים כולל אחד מהם שיערך בשבת. הנער זוכמן, יהודי שומר מצוות, סירב לשחק בשבת ונאלץ בכאב לוותר על הטורניר.
בהמשך שיחק זוכמן בקבוצת הכדורסל של אליצור פתח תקווה ששיחקה בליגה השנייה ובקבוצת הכדורעף של אליצור תל אביב. כן שיחק בנבחרת ישראל בכדורעף. ביוני 1971 זומן לראשונה לנבחרת ישראל הבוגרת בכדורסל. זוכמן היה לשחק הראשון אי פעם שזומן מטעם אגודת אליצור, היות שעד אז זומנו רק שחקני הפועל ומכבי. כן היה זוכמן לדתי הראשון ששיחק בנבחרת ישראל. התקשורת ציינה כי זוכמן היה בין הפטיש לסדן היות שהוא זומן גם לנבחרת הכדורעף במקביל.
באוגוסט 1971 השתתף זוכמן במדי נבחרת ישראל באליפות אירופה בכדורסל 1971. הנבחרת, בהדרכת המאמן שמעון שלח, סיימה את האליפות במקום ה-11 עם 6 הפסדים וניצחון אחד. זוכמן השתתף ב-4 משחקים וקלע בממוצע של 6 נקודות למשחק. במהלך האליפות נרשמה תקרית, כאשר במשחק מול נבחרת צרפת, השחקן הצרפתי סטלנס סובב את הכדור מסביב לכיפה של זוכמן, לאחר שביצע עליו עבירה. מארגני האליפות דרשו מהצרפתי להתנצל, אך האחרון נמנע מלעשות כן. בנוסף לכך, באותה שנה ייצג זוכמן את נבחרת פיקוד מרכז באליפות צה"ל בכדורסל.
לקראת עונת 1974/1975 עבר מאליצור פתח תקווה לקבוצת האם - אליצור תל אביב ששיחקה בליגה הראשונה, תחת המאמן שלח ועם השחקנים פול כהן ויונתן זקס. הקבוצה סיימה את העונה במקום השמיני עם 13 ניצחונות ו-13 הפסדים. זוכמן השתתף ב-24 משחקים וקלע בממוצע של 13.5 נקודות למשחק. בעונה הבאה, 1975/1976 החליף יהושע רוזין את שלח. הקבוצה סיימה את העונה במקום החמישי וזוכמן קלע בממוצע של 14.8 נקודות למשחק. בעונה לאחר מכן, הקבוצה סיימה במקום החמישי וממוצע הנקודות של זוכמן ירד ל-10.7 נקודות למשחק. ב-1977 ייצג את נבחרת ישראל בכדורעף במכביה העשירית.
לקראת עונת 1977/1978 עזב זוכמן את אליצור תל אביב וחזר לקבוצת נעוריו, אליצור פתח תקווה, ששיחקה בליגה השנייה. שם שיחק עוד מספר שנים.
סך הכל שיחק זוכמן 3 עונות בליגה הראשונה בכדורסל, בהן רשם 64 משחקים וקלע בממוצע של 13.3 נקודות למשחק. בנבחרת ישראל בכדורסל שיחק 9 משחקים והשתתף באליפות אירופה 1971.
לאחר פרישתו שימש זוכמן כמפקח ארצי על החינוך הגופני במשרד החינוך, התרבות והספורט.
הערות שוליים

1 2  אליצור תיוצג לראשונה בנבחרת הכדורסל, מעריב, 23 ביוני 1971
1 2  עטרת זרביב, כנס הוקרה לאליצור במלאת 75 שנה לפעילות ארגון הספורט הדתי, המגזר, 6 ביולי 2014
↑  עמנואל שילה, על כדורסל וקידוש השם, באתר ערוץ 7, 23 ביוני 2011
↑  מכבי" דרום - "אליצור" תל אביב 42:49, הצופה, 11 ביוני 1968
↑  הפועל בית זרע - הפועל תל אביב 2:3, הצופה, 2 בדצמבר 1969
↑  יהושע כהנא, אצבע אלוהים, מעריב, 6 בספטמבר 1970
↑  אברהם זוכמן כרטיס שחקן אליפות אירופה 1971, אתר פיב"א
↑  אלכס דורון, זוכמן ציפה לשווא, מעריב, 25 באוגוסט 1971
↑  נבחרת חיל האוויר - אלופת צה"ל בכדורסל, מעריב, 22 באוקטובר 1971
1 2  כרטיס שחקן, אתר מנהלת הליגה
↑  נקבעו נבחרות ישראל למכביה בארבעה ענפים, דבר, 30 ביוני 1977
↑  זו תהיה עונת 77-78, מעריב, 23 באוקטובר 1977
↑  נהריה גברה על הר הכרמל 72-88, מעריב, 24 באוקטובר 1977
↑  אברהם זוכמן, ריצה בשבת, אתר הסתדרות המורים, 2005
| ‏‏נבחרת ישראל‏ - אליפות אירופה בכדורסל 1971 (מקום אחד עשר) |
| --- | --- | --- |
|  1 לז'ה •  2 טייכנר •  3 ברודי •  4 טורנשיין •  5 קרן •  6 שוורץ •  7 שטרקמן •  ‏8‏ ‏ענבר‏‏  •‏ 9 ברזילי • 10 מרזל • 11 זוכמן • 12 ינאי • מאמן: שלח  |  1 לז'ה •  2 טייכנר •  3 ברודי •  4 טורנשיין •  5 קרן •  6 שוורץ •  7 שטרקמן •  ‏8‏ ‏ענבר‏‏  •‏ 9 ברזילי • 10 מרזל • 11 זוכמן • 12 ינאי • מאמן: שלח  | ישראל |
Like I Do (שיר של כריסטינה אגילרה)

Like I Do (בעברית: כמו שאני עושה) הוא שיר של הזמרת כריסטינה אגילרה אשר יצא כסינגל הרביעי מתוך אלבומה השישי, Liberation, בהשתתפות הראפר גולד-לינק. השיר יצא לאור ב-7 ביוני 2018, על ידי חברת התקליטים RCA רקורדס. לשיר לא יצא וידאו קליפ רשמי, אך יצא לו קליפ מילים בערוץ היוטיוב הרשמי של אגילרה כשבועיים לאחר צאת השיר.
השיר היה מועמד לפרס גראמי בקטגוריית "ביצוע הראפ המלודי הטוב ביותר" בטקס פרסי גראמי ה-61.
מיקומי שיא

| שם המצעד (2018) | מיקום שיא |
| --- | --- |
מצעד השירים האינדונזיים הדיגיטליים (LIMA): 2
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 7 ביוני 2018 | הזרמת מוזיקה • הורדה דיגיטלית | RCA |  |
הערות שוליים

↑  כריסטינה אגילרה, אנדרסון פאאק, סאנג היאון לי, ג'ונתן פארק, טיילה פארקס, וויטני פיליפס, דנת'וני קרלוס
↑  Christina Aguilera - Like I Do (Audio) ft. GoldLink, נבדק ב-2021-11-24
↑  Christina Aguilera - Like I Do (Lyric Video) ft. GoldLink, נבדק ב-2021-11-24
↑  61st Annual GRAMMY Awards, GRAMMY.com, ‏2018-12-06 (באנגלית)
↑  "Indonesian Top Digital Songs Chart by LIMA / June 8th, 2018". LIMA. 8 ביוני 2018. אורכב מ-המקור ב-2018-06-12. נבדק ב-25 בינואר 2021. {{cite web}}:  (עזרה)
↑  "Like I Do / Christina Aguilera TIDAL". Tidal. נבדק ב-6 בינואר 2019. {{cite web}}:  (עזרה)
אברהם זאב גורדון

אין תמונה חופשית
אברהם זאב גורדון (תרי"ז, 1857 – כ"א באלול תרצ"א, 3 בספטמבר 1931) היה מאנשי העלייה הראשונה, מראשוני רחובות, עסקן ופעיל ציבור בראשון לציון ובתל אביב.
ביוגרפיה

נולד בשאוולי שבליטא. אביו, הרב ראובן יוסף גורדון, היה רבה של ראדווילישקי. קיבל חינוך תורני וחינוך כללי. בצעירותו הצטרף לתנועת חובבי ציון. נישא לשרה, בתו של שרגא פייבל יעקבזון.
בשנת תר"נ (1890) ביקר בארץ ישראל יחד עם קבוצת חובבי ציון ובהם הרב יעקב מזא"ה. הצטרף לחברת "מנוחה ונחלה" שיסדה את רחובות ורכש בה קרקע. בשנת תרנ"א (1891) עלה לארץ ישראל עם משפחתו ומשפחת גיסו מרדכי יעקבזון. הם התיישבו ברחובות והיו מראשוני המתיישבים במושבה.
כעבור זמן עבר לראשון לציון והיה מהקבוצה השנייה של מתיישביה. רכש בה עשרות דונם קרקע והקים עליהם את משקו ובכללו בית גורדון. בשנת תרנ"ז (1897), כשניהול ענייני המושבה עבר מהפקידות של הברון רוטשילד לידי ועד התושבים, נבחר לחבר הוועד ושימש בתפקידו שנים רבות. היה מעסקני המושבה ופעל לבניית מוסדותיה, ובין השאר היה ממייסדי התלמוד תורה המקומי. טיפל באספקת המים לתושבים, ובשנות מלחמת העולם הראשונה היה אחראי לאגירת מזון עבורם.
לאחר מלחמת העולם הראשונה עבר להתגורר בתל אביב וגם בה עסק בפעילות ציבורית. השתתף ביסוד בנק קופת עם. כמו כן היה מבוני בית הכנסת הגדול בתל אביב.
בנו הוא יהושע גורדון.
הערות שוליים

↑  מפה עם סימון הקרקע בבעלות גורדון במושבה רחובות (מגרשים 40, 41, 43, 55), 1897: "תכנית מושב רחבות", באתר הספרייה הלאומית, אוסף המפות ע"ש ערן לאור
↑  מפת המגרשים ברחובות עם סימון המגרשים בבעלות יעקבזון, 36 עד 39 ו- 55, "תכנית מושב רחבות" 1897, באתר הספרייה הלאומית, אוסף המפות ע"ש ערן לאור
אברהם וכמן

אברהם וכמן
אברהם וַכְמן (Wachman;‏ 1931 – 22 באוקטובר 2010) היה פרופסור בפקולטה לארכיטקטורה בטכניון, פיתח יחד עם נועה אשכול את שיטת כתב התנועה אשכול-וכמן.
אודות

וכמן נולד בעיר לובלין שבפולין בשנת 1931, ובשנת 1933 עלה לארץ ישראל. הוא גדל בתל אביב ושירת במחזור הראשון של הנח"ל. הוא למד תיאטרון ולאחר מכן השלים שני תארים באדריכלות בטכניון, השתלב בסגל והשלים דוקטורט. וכמן לימד מורפולוגיה (אדריכלות והנדסה) בפקולטה לארכיטקטורה בטכניון, ומינויו לסגל ההוראה הקבוע, אחרי ששימש במשך למעלה מחמש שנים במשרת מרצה ללא קביעות, לווה במאבק קשה בין הנהלת הפקולטה לסנאט הטכניון. משנת 1982 היה וכמן פרופסור מן המניין בפקולטה לארכיטקטורה. בין השנים 1982 ל-1986 כיהן כדקאן הפקולטה. פרש כפרופסור אמריטוס.
בסוף שנות החמישים פיתח עם נועה אשכול את כתב התנועה אשר לימים יקרא אשכול-וכמן, המאפשר למפות את תנועת הגוף האנושי במרחב בעזרת כלים גאומטריים.
ב-1975, כאשר מפעל ההתנחלות היה עדיין בחיתוליו, הציע וכמן את "תוכנית השִדרה הכפולה", על פיה יש להוסיף לרצועת ההתיישבות היהודית לאורך החוף רצועה חדשה לאורך בקעת הירדן, מרמת הגולן בצפון ועד אופירה בדרום. ראש הממשלה באותם ימים, יצחק רבין, לא אימץ את התוכנית, אך השר ישראל גלילי ויועצו של רבין אריאל שרון התלהבו ממנה.
וכמן היה ממייסדיה של המועצה לשימור אתרים.
היה נשוי לרחל (רליק) ואב לשלושה בנים, שאחד מהם נפטר בגיל 26. התגורר בחיפה. הובא למנוחות בבית העלמין בקיבוץ דגניה א'.
הערות שוליים

↑  שמעון רפפורט, מאחורי הקלעים של "סכסוך ההוראה" החדש בטכניון: הפעם לא יהיה מנוס מ"ניתוח", מעריב, 2 ביוני 1966
↑  המורים לארכיטקטורה החליטו "לנתק מגע", מעריב, 20 ביוני 1966
| --- | --- |
בקרת זהויות :  NLI: 987007269629405171  ISNI: 0000 0000 6700 9510  LCCN: no2006038765  VIAF: 51439619   WorldCat (עם VIAF): 51439619
אבטנדיל צ'ריקישווילי

אבטנדיל צ'ריקישווילי (בגאורגית: ავთანდილ ჭრიკიშვილი; נולד ב-18 במרץ 1991) הוא ג'ודוקא גאורגי אשר מתחרה בקטגוריית המשקל עד 81 ק"ג.
צ'ריקישווילי מחזיק בשתי מדליות מאליפויות העולם, מדליית זהב (2014) ומדליית כסף (2013). באליפויות אירופה הוא זכה בארבע מדליות. שלוש מדליות זהב (2013, 2014 ו-2015) ומדליית כסף (2016).
צ'ריקישווילי התחרה פעמיים במשחקים האולימפיים. בלונדון 2012 הוא הודח בשלב שמינית הגמר לאחר ניצחון והפסד ובריו דה ז'ניירו 2016 הוא סיים במקום החמישי לאחר הפסד בקרב על מדליית הארד.
זכיות בתחרויות מהסבב העולמי

| שנה | קטגוריה | עיר | מדינה |
| --- | --- | --- | --- |
| 2013 | גראנד פרי | דיסלדורף | גרמניה גרמניה |
| 2014 | גראנד סלאם | פריז | צרפת צרפת |
| 2014 | גראנד פרי | טביליסי | גאורגיה גאורגיה |
| 2014 | גראנד פרי | הוואנה | קובה קובה |
| 2015 | גראנד סלאם | טוקיו | יפן יפן |
| 2016 | גראנד סלאם | פריז | צרפת צרפת |
| 2018 | גראנד פרי | זאגרב | קרואטיה קרואטיה |
הערות שוליים

↑  פרופיל וסטטיסטיקות אודות הג'ודוקא באתר sports-reference.com
↑  מידע על הג'ודוקא באתר JudoInside.
Volume Up

Volume Up (בעברית: הגבר את קול) הוא המיני-אלבום השלישי של להקת בנות הקיי-פופ הקוריאנית 4Minute. המיני-אלבום יצא לאור ב-9 באפריל 2012, על ידי חברות התקליטים קיוב אנטרטיינמנט ויוניברסל מיוזיק גרופ. מתוך המיני-אלבום יצא הסינגל היחיד "Volume Up".
המיני-אלבום הגיע למקום הראשון במצעד האלבומים של קוריאה הדרומית.
רקע

ב-9 באפריל 2012, יום צאתו של המיני-אלבום, יצא מתוכו שיר הנושא שלו והסינגל הראשון והיחיד מתוכו "Volume Up". השיר הגיע למקום השני במצעד השירים של קוריאה הדרומית, תוך שהגיע למקום השלישי במצעד השירים החמים של המדינה. בנוסף, נכנס למצעד שירי העולם הדיגיטליים.
המיני-אלבום זכה להצלחה רבה בקוריאה הדרומית ודורג במקום ה-30 במצעד אלבומי השנה של המדינה, שפורסם בסוף שנת צאתו.
רשימת רצועות

| Volume Up> מס' | Volume Up> שם | Volume Up> משך | Volume Up>  | Volume Up>  | Volume Up>  | Volume Up>  | Volume Up>  | Volume Up>  | Volume Up>  |
| --- | --- | --- | --- | --- | --- | --- | --- | --- | --- |
| 1. | Get on the Floor  | 1:45 |  |  |  |  |  |  |  |
| 2. | Volume Up  | 3:50 |  |  |  |  |  |  |  |
| 3. | I'm OK  | 3:26 |  |  |  |  |  |  |  |
| 4. | Say My Name  | 3:16 |  |  |  |  |  |  |  |
| 5. | Femme Fatale  | 3:29 |  |  |  |  |  |  |  |
| 6. | Dream Racer  | 3:31 |  |  |  |  |  |  |  |
| 7. | Black Cat  | 3:15 |  |  |  |  |  |  |  |
| משך כולל: | משך כולל: | 22:32 |  |  |  |  |  |  |  |
מיקומי שיא

|   ‏‏‏  מצעדים ודירוגים (2012)> מדינה |   ‏‏‏  מצעדים ודירוגים (2012)> מצעד |   ‏‏‏  מצעדים ודירוגים (2012)> מיקום שיא |
| --- | --- | --- |
|  יפן | אוריקון | 114 |
|  קוריאה הדרומית | סירקל צ'ארט | 1 |
נתוני מכירות

| מקום | תארים | מכירות |
| --- | --- | --- |
| יפן (Oricon Charts) | — | 1,744 |
| קוריאה הדרומית (KMCA) | — | 87,786 |
היסטוריית יציאות לאור

| מדינה | תאריך יציאה | פורמט | חברת תקליטים |
| --- | --- | --- | --- |
| קוריאה הדרומית | 9 באפריל 2012 | תקליטור • הורדה דיגיטלית | קיוב |
הערות שוליים

1 2 3 4  4Minute - Volume Up, Discogs (באנגלית)
1 2  국내 대표 음악 차트 가온차트!, gaonchart.co.kr
↑  "Korea K-Pop Hot 100". Billboard. Retrieved March 13, 2013.
↑  4Minute, Billboard
1 2  GAON ALBUM CHART | gaon music chart, web.archive.org, ‏2014-02-28
| 4Minute |
| --- | --- |
ג'י-היון •  גא-יון • ג'י-יון • היונה • סו-היון   דיסקוגרפיה
אלבומי אולפן: Diamond • 4Minutes Left
מיני-אלבומים: For Muzik • Hit Your Heart • Volume Up • Name Is 4Minute • 4Minute World • Crazy • Act. 7
אלבומי אוסף: Best of 4Minute
סינגלים: "Hot Issue" • "Muzik" • "What a Girl Wants" • "HuH" • "I My Me Mine" • "First/Dreams Come True" • "Heart to Heart" • "Mirror Mirror" • "Why" • "Ready Go" • "Love Tension" • "Volume Up" • "What’s Your Name?‎" • "Is It Poppin'?‎" • "Whatcha Doin' Today" • "Thank You :)" • "Cold Rain" • "Crazy" • "Hate" • "Canvas"
חברות תקליטים: Cube Entertainment • Far Eastern Tribe • Universal Music Group • Stone Music
| --- | --- |
בקרת זהויות :  MusicBrainz release group: f5814b7e-76de-45a5-9469-14f435de5e6d
אבי-יונה בואנו

| --- | --- |
אין תמונה חופשית
 לידה:  1955 (בן 69 בערך) תל אביב-יפו, ישראל 
 תחום יצירה:  עיצוב תאורה 
 פרסים והוקרה:  פרס התיאטרון הישראלי 
 
תאורת האופרה נבוקו למרגלות המצדה (2010)
תאורת האופרה אאידה למרגלות המצדה (2011)
אָבִי-יוֹנָה (בַּמְבִּי) בּוּאֵנוֹ (נולד ב-1955) הוא מעצב תאורה ישראלי.
קורות חייו

בואנו נולד בתל אביב וגדל בשכונת שפירא עם אמו ושני אחיו. יחסיו עם אמו היו מסויגים, אך היא זו שהנחילה בו את האהבה למוזיקה. אל תחום התאורה הגיע לאחר הצבא. הוא נהג לשבת עם חבר ששירת יחד איתו, רמי פורטיס, בקפה "פינתי", ופועלי הבמה שנהגו להגיע למקום עודדו אותו להיכנס אתם לעבודה. בואנו מיאן, אולם באחד הערבים בשנת 1976 ביקש אמרגנו של פורטיס, רפי מלול, מבואנו לסייע עם הופעה דחופה של דני ליטני, וכך הוא החל את דרכו בתפקיד איש טכני.
לאחר מספר חודשים עבד על הסאונד והתאורה במופע של מתי כספי בצוותא, מה שהוביל לעבודה עם אמנים בולטים נוספים ובהם: אריק איינשטיין, שלום חנוך, שלמה ארצי, ריטה, יהודה פוליקר, יהודית רביץ, החברים של נטשה, כוורת, רמי פורטיס וברי סחרוף.
לאחר זמן מה החל לעבוד בדיסקוטקים ובפסטיבלי רוק בתל אביב, בין היתר בקולוסיאום. בעקבות פסטיבל רוק שבו שיתף פעולה עם מוזיקאים שהגיעו מבריטניה, קיבל הזמנה מחברת התאורה שעובדת עם פינק פלויד, ולאחר מספר חודשים, בשנת 1982, עזב לחו"ל בעקבות ההצעה. בתחילת דרכו האמנותית באנגליה היה עוזר תאורן, ובמהלך שהותו שם עבד עם להקות רוק במגוון תפקידים: החל מטכנאי, מפעיל ומעצב ועד לראש צוות. בין הלהקות והזמרים איתן עבד היו: הקיור, מייק אולדפילד, דייוויד גילמור, רוג'ר ווטרס, תומפסון טווינס, הקומודורס ומיט לוף. בהמשך עבד עם זמרים מסוגות שונות כדוגמת ג'אז ודאנס, בהם סטיבי וונדר, נינה סימון ומיילס דייוויס.
עם שובו לישראל החל לעבוד עם אמנים ולהקות בולטים, בואנו עיצב עבור כל תיאטראות הרפרטואר בישראל: הקאמרי, הבימה, תיאטרון באר שבע, התיאטרון העירוני חיפה ותיאטרון בית לסין.
בואנו משמש מעצב הבית של אנסמבל עיתים של רנה ירושלמי ועיצב את התאורה עבור "רומיאו ויוליה", "וויצק", "ויאמר וילך", "ויסעו ויחנו", "חלום ליל קיץ", "שלוש אחיות", "מיתוס", "הדיבוק", "הרצל" ויצירות נוספות. בנוסף עיצב תאורה עבור יצירות המחול של להקת בת שבע וליווה את יצירותיהם של אוהד נהרין, ענבל פינטו ואבשלום פולק ושרון אייל . בחו"ל עיצב עבור להקת אלווין איילי, בלט האופרה של פריז והפקות אופרה בטוקיו, ניס, ליון, ברצלונה, מדריד, בילבאו, קופנהגן וקלן. בישראל לקח חלק מרכזי בהפקות הענק של "אאידה" ו"נבוקו" למרגלות ה"מצדה" של האופרה הישראלית החדשה, וכן ב"מאדאם באטרפליי", "טורנדוט", "טוסקה", "דון ג'ובאני", "אלפא ואומגה" ויצירות נוספות.
משנת 1995 משמש מעצב התאורה הקבוע של תיאטרון גשר ועיצב את התאורה למספר רב של הצגות בתיאטרון.
בתיאטרון הקאמרי עיצב בשנת 2018 את תאורת המחזה "אותלו" ובשנת 2019 את תאורת המחזה "הנכד".
בתיאטרון הבימה עיצב בשנת 2022 את תאורת המחזה "הרטיטי את ליבי".
בשנת 2023 עיצב את התאורה בהצגה מלאכים באמריקה בתיאטרון הקאמרי.
בואנו עיצב תאורה ותפאורה עבור תחרות האירוויזיון ותוכניות שונות נוספות.
בואנו חי עם בת זוגו בתל אביב, ולהם שני ילדים: בן ומאיה.
קורות חייו > פרסים

בואנו זכה 11 פעמים בפרס עיצוב התאורה בפרס התיאטרון הישראלי: ב-1995–1996, ב-1998–2004 (ברציפות), ב-2008 ב-2010 וב-2014. בנוסף, זכה בפרס יאיר שפירא על פיתוח שפה ייחודית לעולם המחול. בשנת 1996 זכה לציון לשבח בפרס משה הלוי לאמנות הבימה עבור "הטכנולוגיות המשוכללות והמודרניות של התאורה הממוחשבת, שהביא לתיאטרון הישראלי, בעיצוב תאורת במה". כן זכה בפרס על הישגים יוצאי דופן על מיזם מרכז המבקרים בכותל בשנת 2008 מידי ארגון Thea של דיסני.
Volta

ערך זה עוסק באלבומה של ביורק. אם התכוונתם לשימושים אחרים במלה, ראו .
Volta הוא אלבום האולפן הבינלאומי השישי של הזמרת האיסלנדית ביורק, שזכה למועמדות בטקס פרסי הגראמי בקטגוריית האלבום האלטרנטיבי הטוב ביותר. באלבום מופיעים עשרה שירים חדשים. האלבום המלא נעשה זמין בטעות בחנות האייטיונס בבריטניה בחצות ב-23 באפריל 2007 למשך שש שעות, שבועיים לפני תאריך היציאה הרשמי שיועד לו. הלה הוביל לדליפתו לרשת יום לאחר מכן. האלבום זכה לתשומת לב עקב שלוש רצועות שנכללו בו, שהופקו בשיתוף עם המפיק הנודע טימבלנד.
משתף פעולה נוסף באלבום הוא אנתוני הגארטי, הזמר הראשי של הלהקה אנתוני והג'ונסונס, המופיע בשני דואטים באלבום, "The Dull Flame of Desire" ו-"My Juvenile". ההקלטות של דואטים אלו נערכו בג'מייקה.
האלבום שהה תשעה שבועות בראש טבלת האלבומים האלקטרוניים של בילבורד ובשלושת החודשים הראשונים ליציאתו מכר מעל לחצי מיליון עותקים ברחבי העולם. האלבום זכה גם לאהדת המבקרים וקיבל ביקורת של ארבעה כוכבים מתוך חמישה מהמגזין Allmusic, וכן מהמגזינים The Guardian ו-The Observer.
ביורק על Volta

על האלבום: "אבל עם האלבום הזה, זה היה שונה מפני שידעתי יותר מבחינה רגשית מה רציתי. ומפני שעשיתי שניים שלושה פרויקטים ברצף שהיו די רציניים, אולי פשוט הייתי צריכה להוציא את זה מהמערכת או משהו. אז כל מה שרציתי לעשות באלבום היה פשוט ליהנות ולעשות משהו שהוא מאוד עירני". (Pitchfork)
על שמועות ההיפ-הופ: "היו כמה אי הבנות שנוצרו על ידי התקשורת בנוגע לכך שאני עומדת לעשות אלבום היפ הופ, וכשהתגלה שלא מדובר בכזה דבר, הייתה אכזבה מסוימת. אבל לאחר שזה התברר - דרך אגב, זאת לעולם, לעולם לא הייתה כוונתי - הכול היה טוב". (2008, Under the Radar Magazine)
על מצב הרוח של האלבום: "הפרק של Volta הוא הרבה מאוד על צדק. צדק לנשים, לרוח הנשית, לטבע ולאנשים נזקקים בכללי. אולי העובדה שיש לי ילדה קטנה השפיעה עליי בצורה שהרגשתי שעליי לחדש, לחנך את עצמי על מצב הדברים ואיך אני הולכת להסביר את זה לה". (24 באפריל 2007, www.filter-mag.com)
על המסר הפוליטי ב-Volta: "לא פוליטי, לא כפי שאני מבינה את המילה הזאת. זהו אלבום רגשי; הוא עוסק בצדק. "Declare Independece" יכול היה באותה קלות להיכתב לנערה שנמצאת במערכת יחסים לא טובה. האלבום לא נוגע לפוליטיקה של מפלגות. אני לא בטוחה האם "Hope" הוא על פמיניזם. הוא על לנסות להבין כיצד מחבלת מתאבדת בהיריון מרגישה, יותר מאשר בנוגע למטרה שהיא נלחמת למענה. אני לא לוקחת עמדה מבחינה פוליטית. אני כותבת על רגשות." (2008, Under the Radar Magazine)
רשימת השירים

כל השירים נכתבו על ידי ביורק, אלא אם מצוין אחרת.
סינגלים

הסינגל הראשון מתוך האלבום היה "Earth Intruders", שיצא ב-9 באפריל 2007 בפורמט של הורדה דיגיטלית. השיר הופק בשיתוף פעולה עם טימבלנד, והוא היה הלהיט הכי גדול של ביורק בארצות הברית מאז Big Time Sensuality ב-1993, אך מיקום השיא שלו בטבלאות שם היה 84 בלבד. לבסוף, הסינגל יצא בקופסה פיזית ב-4 בפברואר 2008. הקליפ לשיר מציג את פניה של ביורק צפים ברקע, תחילה בצורה הפוכה ולאחר מכן מתהפכים בחזרה, בעודה שרה עם עינייה עצומות. בקדמה, קבוצה גדולה של לוחמים שבטיים מוצללים רוקדים לקצב המוזיקה. הסינגל הגיע בשיאו למקום ה-78 בטבלאות הסינגלים בבריטניה ולמקום ה-7 ביפן.
הסינגל השני מתוך האלבום היה "Innocence", שיצא ב-23 ביולי 2007 בפורמט של הורדה דיגיטלית. אולי עקב עובדה זו, הסינגל לא הופיע בטבלאות הסינגלים בבריטניה בכלל, ובכך הפך לסינגל השני בקריירה של ביורק שלא הגיע לטבלאות שם, כשהראשון היה ההוצאה המוגבלת של "Jóga" ב-1997. גם Inoocence הופק בשיתוף פעולה עם טימבלנד. הקליפ לשיר נבחר בתחרות שנערכה באתר הרשמי של ביורק בה התבקשו מעריצים להכין גרסאות שלהם לשיר. 11 קליפים נבחרו להגיע לגמר ומתוכם בסקר גולשים נבחר הקליפ הסופי, שהופק על ידי צמד צרפתי. הסינגל הגיע בשיאו למקום ה-9 בטבלת הסינגלים באיטליה, למקום ה-50 בטבלת הסינגלים של אירופה ולמקום ה-17 ביוון.
הסינגל השלישי מתוך האלבום היה "Declare Independence", שיצא ב-1 בינואר 2008. במקור השיר היה קטע אינסטרומנטלי שנוצר על ידי מארק בל. ביורק הוסיפה את המילים ואת קולה על גבי המוזיקה. מילות השיר מוקדשות לגרינלנד ולאיי פארו. הקליפ בסגנון הצבאי בוים על ידי הבמאי הצרפתי מישל גונדרי. היה זה שיתוף הפעולה השביעי שלו עם ביורק. ביורק ביצעה את השיר בכל הופעה חיה בסיבוב ההופעות הנוכחי שלה.
הסינגל הרביעי מתוך האלבום היה "Wanderlust", שיצא ב-7 באפריל 2008 כהורדה דיגיטלית ובפורמט מוחשי שבוע לאחר מכן. ביורק תיארה את השיר כ"לב של Volta", ואמרה שהשיר הוא על "מצב של חיפוש אחר משהו כאשר אתה כמעט יודע שלעולם לא תמצא אותו", ושהוא צוחק על הרעב התמידי שלה ל"משהו חדש". ביורק ביצעה את השיר בכל הופעה בסיבוב ההופעות הנוכחי שלה. לקליפ שצולם לשיר ישנה גרסה תלת־ממדית שהוצגה לראשונה ב-31 במרץ 2008. הסינגל הגיע בשיאו למקום ה-67 בטבלת הסינגלים בצרפת.
הסינגל החמישי מתוך האלבום היה "The Dull Flame of Desire", שיצא לאור ב-29 בספטמבר 2008. לשיר צולם קליפ בו מופיע גם אנתוני הגארטי, שמשתף פעולה עם ביורק בדואט זה.
מחלוקות בינלאומיות עקב "Declare Independence"

ביורק השתמשה בהופעות חיות של השיר כדי להצהיר על תמיכה פוליטית במספר מטרות. לעיתים קרובות עובדה זו גרמה למחלוקת בינלאומית רבה. בשתי הופעות בטוקיו היא הראתה את תמיכתה בהצהרת העצמאות של קוסובו, מה שגרם בסופו של דבר לביטול הופעה של ביורק בפסטיבל בסרביה. בהופעה בשאנגחאי שבסין ב-2 במרץ 2008, ביורק צעקה: "טיבט, טיבט!" שלוש פעמים במסגרת ביצוע השיר. לפי הדיווחים לא נשרקו שריקות בוז בהופעה אך נוצרה "אווירה לא נוחה במקום" ומעריצים עזבו את האתר במהירות, שכן היה זה השיר המסיים של ההופעה. כעת טרם ידוע אם יורשה לביורק להופיע בסין בעתיד הקרוב.
ביורק פרסמה הצהרה רשמית באתר שלה בנוגע לתקרית ב-4 במרץ. כעת האתר חסום בסין. בנוסף להצהרה זו, ביורק התייחסה לתקרית בפעם הראשונה בראיון שפורסם ב-18 במרץ 2008:
"כשאמרתי 'טיבט, טיבט', אני לחשתי את זה שלוש פעמים. לא הייתה שום מהומה במקום. זה קרה לאחר מכן באתרים באינטרנט. זה מראה יותר מכל דבר אחר שסין הפכה למעצמת העל הבאה בעולם. והבעיה היא: איך הם עומדים להתמודד עם בעיות מוסר מערביות כמו חופש הביטוי? סין אמרה, 'זה ברור שביורק תכננה טיול לסין עם מטרה ליצור התאספות בה תאמר תעמולה פוליטית... ואני הייתי כאילו, לא! זה לא נכון! זהו עניין שלהם שניפחו את זה והפכו את זה לסנסציה. אולי אחרי מה שקרה, אנשים יחשבו שקשה להאמין לזה. אבל אני עדיין עובדת מתוך ליבה אמוציונלית, והשירים שלי באים מחוויות פרטיות ואישיות. אפילו שיר כמו Declare Independence הוא בשבילי שיר על אנושיות."
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 5 |
|  אוסטרליה | מצעד האלבומים האוסטרלי | 20 |
|  ארצות הברית | בילבורד 200 | 9 (100,000+) |
|  הממלכה המאוחדת | מצעד האלבומים הבריטי | 7 (50,000 +) |
|  פינלנד | המצעדים הפיניים הרשמיים | 7 |
|  צרפת | SNEP | 3 (62,900 +) |
|  קנדה | מצעד האלבומים הקנדי | 6 |
|  שווייץ | המצעד השווייצרי | 3 |
הערות שוליים

↑  מידע על Volta, באתר המצעד האוסטרי, ארכיון
↑  מידע על Volta, באתר המצעד הפיני
↑  מידע על Volta, באתר המצעד הצרפתי, ארכיון
| ביורק |
| --- | --- | --- |
| אלבומים | Björk‏ • Debut‏ • Post‏ • Homogenic‏ • Vespertine‏ • Medúlla‏ • Volta‏ • Biophilia‏ • Vulnicura • ‏ Utopia |  |
| פסקולים | Selmasongs‏ • Drawing Restraint 9 |  |
| אלבומי אוסף | Greatest Hits |  |
| מארזים | Family Tree‏ • Live Box‏ • Surrounded‏ • Voltaïc |  |
| אלבומי וידאו | Vessel‏ • Live at Shepherds Bush Empire‏ • Volumen‏ • Live in Cambridge MTV Unplugged / Live‏ • Live at Royal Opera House‏ • Volumen Plus‏ • Greatest Hits - Volumen 1993–2003‏ • Later with Jools Holland‏ • The Medúlla Videos‏ • Later with Jools Holland 1995-2011‏ • Björk: Biophilia Live |  |
| --- | --- |
בקרת זהויות :  MusicBrainz release group: dd749dc7-dd75-35e7-86fe-3c1db24483c0
Pages

| --- | --- |

 מפתח:  אפל
 גרסה אחרונה:  13.0 (30 במרץ 2023) 
 מערכת הפעלה:  OS X
 סוג רישיון:  קנייני
 קטגוריה:  חבילת יישומים משרדיים
 Pages באתר אפל
 
Pages (בתרגום חופשי לעברית: דפים) הוא מעבד תמלילים של חברת אפל. התוכנה היא חלק מחבילת iWork של החברה המיועדת למערכת ההפעלה OS X. התוכנה יוצרת בקלות מסמכים מסובכים גרפית כמו הזמנות, ירחונים ועלונים. התוכנה יודעת לייצא מסמכים בפורמטים הבאים: pages ,doc ,pdf ,html ,rtf, ו-txt.
הגרסה הראשונה של התוכנה הוכרזה בינואר 2005 ושוחררה חודש לאחר מכן. ב-27 בינואר 2010 שוחררה גרסה של התוכנה למכשירי האייפד. ב-31 במאי עודכנה גרסת האייפד כדי לתמוך גם במכשירי האייפוד והאייפון.
אדאודטוס השני

אדאודטוס השני (לטינית: Adeodatus II, נפטר ב-17 ביוני 676, נקרא גם דאודטוס השני) היה אפיפיור שכיהן מ-11 באפריל 672 ועד מותו ב-17 ביוני 676.
מעט ידוע עליו. רוב המקורות ששרדו עד ימינו מציינים שהוא היה ידוע בנדיבותו, במיוחד כשמדובר היה בעניים ובצליינים.
נולד ברומא, הפך לנזיר בנדיקטיני ושירת במנזרו של ארסמוס הקדוש מאנטיוכיה אשר על גבעת קאיליוס בעיר.
פעילותו עסקה בשיפור המשמעת במנזר ובהדחקת המונותליטיזם. בנוסף, איפשר לראשונה לוונציה לבחור את הדוג'ה שלה בעצמה.
אדאודטוס היה כבר מבוגר כאשר נבחר לאפיפיור, ואף שהספיק למלא את התפקיד במשך 4 שנים, לא מיוחסת לו השפעה מיוחדת בתקופת כהונתו.
אבא פניכל

| --- | --- |

 לידה:  13 בנובמבר 1906 מיילץ, האימפריה האוסטרו-הונגרית 
 פטירה:  4 ביוני 1986 (בגיל 79) 
 מקום לימודים:  אקדמיית יאן מטייקו לאמנות יפה 
 תחום יצירה:  ציור, איור 
 זרם באמנות:  אימפרסיוניזם 
 
אַבָּא פֵנִיכֵל (13 בנובמבר 1906 – 4 ביוני 1986) היה מהציירים הבולטים באמנות הרישום בישראל ודמות בולטת במערכת החינוך לאמנות. מאז בואו לארץ ועד ימיו האחרונים המשיך ללמד במוסדות אמנות בתל אביב, לרבות המדרשה למורים לציור, מוזיאון הלנה רובינשטיין, והאוניברסיטה העממית, והקים דור מורים חובבי אמנות.